|  |  |  |
| --- | --- | --- |
| **http://www.eco.u-szeged.hu/site/upload/2015/03/imreh_szabolcs1_80x119.png**  **Imreh Szabolcs** | Kapcsolódó kép  **10-12 perc** | Mottó:  „Mindig egy lusta embert választok ki egy nehéz munkára. Mert ő talál egy könnyű utat az elvégzésére.”  (Bill Gates) |

**Uniós projektek menedzselése**

**9 fejezet 2 olvasólecke**

**Kötelező nyilvánosság**

A leckében tárgyalásra kerül a kötelező nyilvánosság biztosítása, az arculati kézikönyvben szereplő elvárások, lehetséges kommunikációs tevékenységek.

A donorok, de különösen **az Európai Unió teljesen jogosan megkövetelik, hogy a megvalósult fejlesztések esetén megjelenítésre kerüljön különböző formákban** a támogató is. Mindannyian találkoztunk már különféle táblákkal, arculati elemekkel ellátott cikkekkel. Jelen leckében ezen a területen próbálunk rendet tenni.

Alapjaiban véve két kötelező kommunikációs logikát lehet követni, a hazai gyakorlatban mindkettő alkalmazásra került. Az egyik lehetséges variáció **a „kötelező” kommunikációs csomagok kialakítása**, és kötelező alkalmazása. Ebben az esetben **a projekt méretétől függően a megvalósító köteles a projektjéhez illeszkedő kommunikációs csomag minden elemét megvalósítani.** A költségek elszabadulása ellen ebben az esetben a Támogató az egyes csomagok „beárazásával” tud védekezni. (Azaz csak bizonyos összeghatárig engedi elszámolni a felmerülő költségeket.) Ezt a gyakorlatot követtük a 2007-2013-as programozási periódusban. Röviden – szemléltetési célból – ismertetjük a legfontosabb alapelveket és elemeket.

Legfontosabb alapelv, hogy a projektek eltérő jellegéből fakadóan a kedvezményezettek eltérő tartalmú kommunikációs csomagokat kötelesek megvalósítani. A kedvezményezettek ugyanakkor a csomagbesorolástól és a projekt élet-szakaszától függetlenül kötelesek minden esetben az Európai Unió által meghatározott, támogatás feltüntetésére vonatkozó előírásokat betartani.

A kommunikációs csomagok meghatározásánál a következő **irányelvek** érvényesülnek:

I. csomag: 500 millió Ft feletti támogatás esetén,

II. csomag: 50 millió – 500 millió Ft között támogatás esetén,

III. csomag: 50 millió Ft alatti támogatás esetén.

Az egyes csomagok különböző kötelező elemeket tartalmaznak, amelyek a mellékelt „ÚSZT kedvezményezettek tájékoztatási kötelezettségei” című dokumentum 5-6 oldalán találhatóak.

A másik lehetséges opció, amikor meg a **Kedvezményezettre bízza a Támogató a kommunikációs csomag kialakítását.** Ebben az esetben **általában a projekt teljes költségvetéséhez viszonyítottan határozzák meg a kommunikáció maximális költségét.** Emellett kombinációs megoldások is megjelennek a napi gyakorlatban, amikor a kötelező elemeket lehet ötvözni a kötelezően választható elemekkel.

Az érdeklődő diákok számára a fejezethez csatolásra került a jelenlegi arculati kézikönyv, amely minden egyes kommunikációs elemmel kapcsolatban részletes iránymutatást tartalmaz. Jó olvasást kívánunk.

# OLVASOK-CSELEKSZEM-TAPASZTALOK- TANULOK

***Kitől érdemes még tanulni?***

*Széchenyi 2020 Arculati kézikönyv*

<https://www.palyazat.gov.hu/download.php?objectId=78219>

*Praktikus módon az arculati kézikönyvvel érdemes megismerkedni ☺*

***Ellenőrző kérdések a megfelelőséghez:***

*a, Milyen lehetőségek vannak a kötelező kommunikáció terén a hazai gyakorlatban?*

*b, Milyen irányelvek vannak érvényben a kommunikációs csomagok meghatározásánál?*

***Adaptáció a kiválósághoz:***

*Próbáld meghatározni, hogy a saját projekted esetén milyen kommunikációs eszközöket érdemes használnod! Vannak esetleg kötelező elemek?*

